cyanic-selkie/wikianc huggingface dataset:
ประวัติศาสตร์ญี่ปุ่น
ยุคเรวะ (ค.ศ. 2019–ปัจจุบัน)
ใน ค.ศ. 2020 โตเกียวเป็นเจ้าภาพจัดโอลิมปิกฤดูร้อนเป็นครั้งที่สองนับตั้งแต่การจัดครั้งแรกใน ค.ศ. 1964 ประเทศญี่ปุ่นเป็นประเทศในภูมิภาคเอเชียประเทศแรกที่ได้จัดโอลิมปิกสองครั้ง อย่างไรก็ตาม โอลิมปิกฤดูร้อนถูกเลื่อนจัดไป ค.ศ. 2021 เนื่องจากการระบาดของโควิด-19 ซึ่งระบาดไปทั่วโลกและทำให้เกิดผลกระทบทางเศรษฐกิจ โอลิมปิดฤดูร้อนจัดขึ้นตั้งแต่วันที่ 23 กรกฎาคม ถึง 8 สิงหาคม ค.ศ. 2021 ประเทศญี่ปุ่นได้ลำดับที่ 3 ด้วยเหรียญทอง 27 เหรียญ
เมื่อครั้งเกิดการรุกรานยูเครนโดยรัสเซีย ค.ศ. 2022 ประเทศญี่ปุ่นประณามและวางมาตรการลงโทษทางเศรษฐกิจกับประเทศรัสเซีย ประธานาธิบดียูเครน วอลอดือมือร์ แซแลนสกึย ยกย่องประเทศญี่ปุ่นว่า "เป็นชาติเอเชียแรกที่เริ่มกดดันประเทศรัสเซีย"
ในวันที่ 8 กรกฎาคม ค.ศ. 2022 อดีตนายกรัฐมนตรี ชินโซ อาเบะ ถูกลอบสังหารในเมืองนาระโดยอดีตทหารเรือกองกำลังป้องกันตนเองทางทะเลญี่ปุ่น ในขณะที่เขากำลังปราศรัยหาเสียงเลือกตั้ง 2 วันหลังการเลือกตั้งราชมนตรีสภา ค.ศ. 2022 เหตุการณ์ดังกล่าวสร้างความตื่นตกใจแก่สาธารณะ เนื่องจากความสูญเสียจากอาวุธปืนนั้นพบได้น้อยมากในประเทศญี่ปุ่น มีเพียงแค่เหตุการเสียชีวิต 10 เหตุที่เกิดจากการดวลปืนตั้งแต่ ค.ศ. 2017 ถึง ค.ศ. 2020 และเสียชีวิตจากอาวุธปืนอีก 1 เหตุใน ค.ศ. 2021
มะเขือขม
มะเขือขม หรือมะเขือเอธิโอเปีย ภาษากะเหรี่ยงเรียก สะกอข่าป่าล่ะ สะกอค่าซ่า หรือสะกอข่า เป็นไม้พุ่ม ลำต้นกิ่งก้านเกลี้ยง ใบเดี่ยว ขอบใบหยัก ผิวใบเป็นคลื่น ดอกช่อ ดอกย่อยเป็นดอกสมบูรณ์เพศ กลีบดอกสีขาว ผลมีแนวหยักตื้นตามยาวรอบผล แก่แล้วเป็นสีส้มแดง ผิวเป็นมัน พบในเขตร้อนของเอเชียและแอฟริกา
ผลรับประทานสดหรือต้มกินกับน้ำพริก มีรสขม ใบรับประทานได้ ผลสุกที่แก่เป็นสีเหลืองมีแคโรทีนสูง
การเลือกตั้งสหพันธรัฐในแคนาดา พ.ศ. 2549
'''การเลือกตั้งสหพันธรัฐในแคนาดา พ.ศ. 2549''' จัดขึ้นเมื่อวันที่ 23 มกราคม พ.ศ. 2549 การเลือกตั้งครั้งนี้เป็นการเลือกตั้งก่อนกำหนดหลังจากพรรคฝ่ายค้านผ่านญัตติไม่ไว้วางใจนายกรัฐมนตรี ส่งผลให้นายกรัฐมนตรีต้องยุบสภาจัดการเลือกตั้งใหม่ ซึ่งพรรคอนุรักษนิยม (แคนาดา) ชนะการเลือกตั้ง โดยได้รับที่นั่ง 124 ที่นั่ง แต่เป็นรัฐบาลเสียงข้างน้อย พรรครัฐบาลเสียงข้างน้อยเดิมอย่างพรรคเสรีนิยม ได้รับที่นั่ง 103 ที่นั่ง พรรค Bloc Québécois (พรรคที่สนับสนุนการแยกเอกราชของรัฐ Quebec)ไดัรับที่นั่ง 51 ที่นั่ง พรรคประชาธิปไตยใหม่ ไดัรับที่นั่ง 29 ที่นั่ง ผู้สมัครอิสระได้รับ 1 ที่นั่ง
พระเจ้าเฮนรีที่ 2 แห่งอังกฤษ
พระเจ้าเฮนรีที่ 2 แห่งอังกฤษ (Henry II of England หรือ “Curtmantle”) (25 มีนาคม ค.ศ. 1133 – 6 กรกฎาคม ค.ศ. 1189) เป็นพระเจ้าแผ่นดินราชอาณาจักรอังกฤษองค์แรกในสมัยราชวงศ์แพลนแทเจเนต
เบื้องต้น
พระเจ้าเฮนรีที่ 2 เสด็จพระราชสมภพที่เลอ มองส์ ในประเทศฝรั่งเศส เมื่อวันที่ 5 มีนาคม ค.ศ. 1133 ซึ่งเป็นวันปึใหม่ตามประเพณีในเวลานั้น เจฟฟรีย์ที่ 5 เคานต์แห่งอ็องฌูและจักรพรรดินีมาทิลดา พระราชบิดาและมารดาทรงอ้างสิทธิในราชบัลลังก์อังกฤษเพราะจักรพรรดินีมาทิลดาเป็นพระราชธิดาในพระเจ้าเฮนรีที่ 1 แห่งอังกฤษ เมื่อยังทรงพระเยาว์เฮนรีใช้ชีวิตอยู่ที่บริเวณอ็องฌู เมื่อพระชนมายุได้ 9 พรรษา โรเบิร์ต เอิร์ลที่ 1 แห่งกลอสเตอร์ ก็นำตัวเฮนรีไปอังกฤษปีหนี่ง ซึ่งเป็นที่ที่เฮนรีได้รับการศึกษาจากมาสเตอร์แม็ทธิวแห่งบริสตอล จากนั้นเฮนรีก็กลับไปอังกฤษอีกเมื่อ เมื่อพระชนมายุได้ 16 พรรษาเพื่อช่วยพระมารดาชิงราชบัลลังก์อังกฤษ
อภิเษกสมรสและพระราชบุตร
พระเจ้าเฮนรีอภิเษกสมรสเมื่อวันที่ 18 พฤษภาคม ค.ศ. 1152 ที่ มหาวิหารบอร์โดซ์เมื่อพระชนมายุได้ 19 พรรษากับเอลินอร์แห่งอากีแตนเป็นพิธีอย่างง่าย “โดยไม่มีพิธีรีตองตามที่ควรแก่ตำแหน่ง” ส่วนหนึ่งอาจจะเป็นเพราะสองเดือนก่อนหน้านั้นการแต่งงานของเอลินอร์กับพระเจ้าหลุยส์ที่ 7 แห่งฝรั่งเศสเพิ่งถูกประกาศให้เป็นโมฆะ ความสัมพันธ์ระหว่างสองพระองค์เป็นความสัมพันธ์ที่รุนแรงและในที่สุดก็สิ้นสุดลงหลังจากที่เอเลเนอร์ยุให้พระโอรสแข็งข้อต่อเฮนรีในปี ค.ศ. 1173 เฮนรีจึงทรงกักตัวเอเลเนอร์ไว้ในวังเป็นเวลา 16 ปี
พระเจ้าเฮนรีและเอลินอร์แห่งอากีแตนมีพระราชโอรสและธิดาด้วยกัน 8 พระองค์ คือ วิลเลียม เคานต์แห่งปัวตีเย เฮนรียุวกษัตริย์ พระเจ้าริชาร์ดที่ 1 แห่งอังกฤษ เจฟฟรีย์ที่ 2 ดยุกแห่งบริตตานี พระเจ้าจอห์นแห่งอังกฤษ มาทิลดาแห่งอังกฤษ ดัชเชสแห่งแซกโซนี เอเลนอร์แห่งอังกฤษ สมเด็จพระราชินีแห่งกัสติยา และโจนแห่งอังกฤษ สมเด็จพระราชินีแห่งซิซิลี วิลเลียมสิ้นพระชนม์ตั้งแต่ยังทรงพระเยาว์ เฮนรีเคานต์แห่งอ็องฌูจึงได้รับราชาภิเษกเป็นพระมหากษัตริย์ร่วมแทนที่ แต่ในเมื่อเฮนรีมิได้เป็นพระมหากษัตริย์ด้วยพระองค์เองจึงได้เรียกกันในพระนาม “เฮนรียุวกษัตริย์” (Henry the Young King) แทนที่จะมีพระนามว่าพระเจ้าเฮนรีที่  3 ตามนิตินัยเฮนรีควรจะเป็นผู้สืบราชบัลลังก์ต่อจากพระราชบิดา ริชาร์ดควรจะได้ดินแดนของพระราชมารดา และจอห์นควรจะเป็นลอร์ดแห่งไอร์แลนด์ แต่เหตุการณ์มิได้เป็นไปตามที่คาดหมายกันว่าควรจะเป็น
จอห์น สปีดสันนิษฐานกันว่าพระเจ้าเฮนรีและเอลินอร์มีพระโอรสด้วยกันอีกองค์หนึ่งเป็นผู้ชายชื่อฟิลลิป แต่คงจะเสียชีวิตตั้งแต่ยังเป็นทารก
นอกพระราชโอรสธิดากับเอลินอร์แล้วพระเจ้าเฮนรีก็ยังมีพระราชบุตรนอกสมรสอีกหลายคน ถึงแม้ว่าพระราชบุตรเหล่านี้จะไม่มีสิทธิในราชบัลลังก์ตามกฎหมายแต่ก็ยังเป็นสิ่งอาจจะทำให้เกิดปัญหากับผู้มิสิทธิโดยตรงต่อมา วิลเลียมแห่งลองสปีเป็นหนึ่งในจำนวนพระราชบุตรนอกสมรสแต่ก็เป็นผู้ที่มีความพอใจกับตำแหน่งและที่ดินที่ได้มาในฐานะลูกนอกกฎหมาย แต่เจฟฟรีย์ บิชอปแห่งยอร์กเป็นอีกเรื่องหนึ่ง และเห็นกันว่าอาจจะเป็นปัญหาแก่พระเจ้าริชาร์ดที่ 1 ได้ในอนาคต เจฟฟรีเป็นผู้เดียวที่ดูแลพระเจ้าเฮนรีเมื่อใกล้จะสวรรคตซึ่งแม้แต่จอห์น แลกแลนด์พระราชโอรสองค์โปรดก็ทรงละทิ้งพระราชบิดา เพื่อให้เจฟฟรีเลิกความหวังที่จะมีตำแหน่งสูงการปกครองพระเจ้าริชาร์ดก็ทรงบังคับให้เจฟฟรีย์ไปบวชที่ยอร์ก พระราชบุตรนอกสมรสอีกองค์หนึ่ง มอร์แกนเป็นบิชอปแห่งเดอแรมแต่ก็มิได้รับการสถาปนาอย่างเป็นทางการเพราะถูกขัดขวางโดยสมเด็จพระสันตะปาปาอินโนเซนต์ที่ 3.
กีฬาเบสบอลในโอลิมปิกฤดูร้อน 1988
การแข่งขันเบสบอลในโอลิมปิกฤดูร้อน 1988 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 20-27 กันยายน พ.ศ. 2531 จัดขึ้นที่สนาม Jamsil Baseball Stadium ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 8 ประเทศ
อู๋ เฉี้ยนเหลียน
ประวัติ
อู๋ เชี่ยนเหลียน (Jacklyn Wu) เกิดที่กรุงไทเป เกาะไต้หวัน สมัยเรียนประถมเคยอยู่ในวงขับร้องประสานเสียงของโรงเรียนสตรีจงซาน ไต้หวัน สมัยเรียนมัธยมเคยประกวดร้องเพลงได้รางวัลชนะเลิศอันดับที่สอง  ในวัยเด็กเธอได้รับอิทธิพลจากภาพยนตร์อเมริกัน เรื่อง Fame เฟม ขยับเท้าก้าวสู่ฝัน, 1980  เรื่องราวของการมุ่งมั่นเป็นดาวเด่นแห่งสถาบันการแสดงและการเต้นรำในกรุงนิวยอร์ก ความประทับใจในภาพยนตร์ดังกล่าว ทำให้เธอตัดสินใจเข้าเรียนในมหาวิทยาลัยศิลปะแห่งชาติไทเป เกาะไต้หวัน  ในขณะที่กำลังศึกษาอยู่ชั้นปีที่ 2  ผู้กำกับชื่อดังตู้ ฉีฟง แห่งเกาะฮ่องกง ไปสะดุดตากับภาพถ่ายของเธอภาพหนึ่ง  ภาพถ่ายใบนั้นของเธอ สะท้อนถึงความดื้อรั้นในแววตาของตัวเด็กสาว ชวนหลงใหลน่าค้นหายิ่งนัก จึงตัดสินใจดึงตัวเธอมาแสดงภาพยนตร์ในที่สุด
ผู้หญิงข้าใครอย่าแตะ หรือ A Moment Of Romance ,1990 หนังจีนฮ่องกง ออกฉายในปี พ.ศ. 2533 (ค.ศ.1990) นำแสดงโดย หลิว เต๋อหัว เป็นผลงานเรื่องแรกของ อู๋ เชี่ยนเหลียน โดยเธอรับบท "โจโจ้" นางเอกของเรื่อง ผลงานกำกับเรื่องแรกของ เฉิน มู่เซิ่ง อำนายการสร้างโดย ตู้ ฉีฟง ควบคุมงานสร้างโดย หวังจิง และหลิม เหริ่นตง หรือริงโก้ แลม เรื่องราวความรักของชายหนุ่มผู้มีโลกอันมืดมน (Underworld rag) กับ หญิงสาวผู้ถูกเลี้ยงดูอย่างคุณหนูผู้มีอันจะกิน (A rich heiress) ความรักของหนุ่มสาวคู่นี้ กลายเป็นตำนานรักสุดคลาสสิคแห่งประวัติศาสตร์ภาพยนตร์จีนฮ่องกง (A major classic of Hong Kong cinema) เป็นภาพยนตร์ที่หลิว เต๋อหัว ได้สร้างคาแรกเตอร์ตัวละครที่สมบูรณ์ที่สุดลงบนแผ่นฟิล์ม (The character portrays in the film) ในบทบาทของ "อาหว๋อ"  หนังประสบความสำเร็จถล่มทลายไปทั่วเอเชีย ชื่อของ "อาหว๋อ & โจโจ้ " กลายเป็นตัวแทนความรักที่โรแมนติกและรันทดใจที่สุดแห่งยุคนั้น ภาพยนตร์เรื่องนี้ออกฉายที่เกาะฮ่องกง เมื่อวันที่ 14 มิถุนายน 1990 และยืนโรงฉายยาวนานถึง 6 สัปดาห์ (14 มิถุนายน 1990 ถึง 26 กรกฎาคม 1990) เกิดปรากฏการณ์กระแสปากต่อปากไปทั่วเกาะฮ่องกง จากหนังทุนต่ำธรรมดาเรื่องหนึ่งกลายเป็นหนังที่เปลี่ยนแนวการสร้างภาพยนตร์ในยุคนั้นอย่างสิ้นเชิง มีการสร้างหนังสไตล์ผู้หญิงข้าใครอย่าแตะ ตามกระแสจำนวนมากเป็นประวัติศาสตร์หน้าหนึ่งของอุตสาหกรรมภาพยนตร์จีนฮ่องกง
ความโด่งดังของ ผู้หญิงข้าใครอย่าแตะ (A Moment Of Romance ,1990) ส่งให้นางเอกของเรื่อง อู๋ เชี่ยนเหลียนเป็นนางเอกแถวหน้าสุดของวงการหนังจีนฮ่องกงในทันที เธอยังเข้าชิงรางวัลตุ๊กตาทองสาขานักแสดงหน้าใหม่ยอดเยี่ยม (Best New Performer) อีกด้วย, อู๋ ม่งต๊ะ ได้รับรางวัลตุ๊กตาทอง สาขานักแสดงสมทบชายยอดเยี่ยม (Best Supporting Actor) จากเวทีฮ่องกง ฟิล์ม อวร์อด เป็นตัวแรกและตัวเดียวในชีวิตการแสดงของเขา ทั้งส่งให้เขาเป็นดาราสมทบแนวลูกคู่พระเอกที่โด่งดังที่สุดแห่งยุค ก่อนที่จะดังเป็นพลุแตกในบทคู่หูคู่ฮากับโจว ซิงฉือ , เฉิน มู่เซิ่ง จากการกำกับภาพยนตร์เป็นเรื่องแรก กลายเป็นผู้กำกับที่โด่งดังที่สุดคนหนึ่งของวงการภาพยนตร์จีนฮ่องกงและเป็นผู้กำกับเจ้าประจำให้กับหนังของเฉินหลง และที่สำคัญที่สุด คาแรกเตอร์ของหลิว เต๋อหัว กลายเป็นต้นแบบตัวละคร (Lau 's Characters) ให้กับนักแสดงชื่อดังหลายต่อหลายคน แจ้งเกิดในบทบาทพระเอกภาพยนตร์ อย่างเช่น กัว ฟู่เฉิง นักร้องผู้โด่งดังที่รับบทพระเอกต่อในเรื่อง ผู้หญิงข้าใครอย่าแตะ ภาค 2 (A Moment Of Romance 2 ,1993) อู๋ เชี่ยนเหลียน เป็นนางเอก , หลี่หมิง นักร้องและนักแสดงละครซีรีส์รับบทพระเอกในเรื่อง ผู้หญิงข้าใครอย่าแตะ ภาคพิเศษ (Love And The City ,1994) อู๋ เชี่ยนเหลียน เป็นนางเอก , เจิ้ง อี้เจี้ยน นักแสดงละครซีรีส์รับบทพระเอกในเรื่อง ผู้หญิงข้าใครอย่าแตะ ตอน มีเธอข้างกายแม้ตายก็ยอม (The Mean Street Story ,1995) อู๋ เชี่ยนเหลียน เป็นนางเอก และนักเขียนการ์ตูน ได้นำคาแรกเตอร์ของหลิว เต๋อหัว ไปเขียนเป็นการ์ตูนจีนเรื่อง Teddy Boy ซึ่งต่อมาได้ดัดแปลงเป็นภาพยนตร์ในปี 1996 ในชื่อเรื่อง Young and Dangerous หรือชื่อไทย กู๋หว่าไจ๋ รับบทแสดงนำโดย เจิ้ง อี้เจี้ยน
ภาพยนตร์เรื่องอื่นๆที่สร้างตามกระแสมีมากมาย อย่างเช่นเรื่อง เป็นหรือตายไม่เห็นแปลก ก็เพื่อลูกก็เพื่อเธอ (Son on the Run ,1991) รับบทพระเอกโดย ม่อ เส้าชง พระเอกตาโตชื่อดังปลายยุค 80s, ผ่าหมื่นตายไปหาเธอ (In the Lap of God ,1991) รับบทพระเอกโดย จาง เหย่าหยาง (Roy Cheung) นักแสดงสมทบชื่อดังแห่งยุค 80s และ 90s หรืออย่าง ลูกข้า..ใครอย่าแตะ ที่รับบทพระเอกโดย ดาวร้ายชื่อดังแห่งยุค 80s และ 90s เฉิน ขุ้ยอัน , หน้ากากตำรวจ แตะไม่ได้ (To Live And Die In Tsimshatsui ,1994) ที่รับบทพระเอกโดย นักร้องชายเพลงจีนเบอร์หนึ่งของโลก จาง เสฺวโหย่ว และมีอู๋ เชี่ยนเหลียนเป็นนางเอก เป็นต้น บ้านเรามักเรียกหนังแนวนี้ว่า หนังตระกูล "ใครอย่าแตะ" นอกจากนี้ ยังเป็นต้นแบบให้หนังจีนฮ่องกง มีเรื่องราวความรักโรแมนติกระหว่างคู่พระนางในเนื้อเรื่องของภาพยนตร์แนว "รักระหว่างรบ" อย่างเช่นแรื่อง แตะเธอ..โลกแตกแน่ (Treasure Hunt ,1994) ของสุดยอดนักแสดงระดับตำนาน โจว เหวินฟะ , เดอะบอดี้การ์ด ขอบอกว่าเธอเจ็บไม่ได้ (The Bodyguard ,1994) ของสุดยอดดารากังฟู หลี่ เหลียนเจี๋ย , พยัคฆ์ไม่ร้าย คัง คัง ฉิก (From Beijing with Love ,1994) ของอัจฉริยะตลก โจว ซิงฉือ ทั้งยังส่งอิทธิพลต่อวงการภาพยนตร์ฮอลลีวูด หลายเรื่อง อย่างเช่น The Bodyguard ,1992 หรือชื่อไทย เดอะบอดี้การ์ด เกิดมาเจ็บเพื่อเธอ นำแสดงโดย เควิน คอสเนอร์ และวิตนีย์ ฮิวสตัน , ไททานิค (Titanic ,1997) ในตัวละครคู่พระนาง แจ็ค & โรส รับบทนำแสดงโดย ลีโอนาร์โด ดิแคพรีโอ และเคต วินสเล็ต เป็นต้น
ในปี ค.ศ.1991 เธอได้แสดงคู่กับหลิว เต๋อหัว อีกครั้งหนึ่ง เป็นผลงานเรื่องที่สองของเธอในภาพยนตร์เรื่อง Casino Raider 2 ,1991 หรือชื่อไทย ผู้หญิงข้าใครอย่าแตะ ตอน แตะได้ถ้าไม่กลัวโลกแตก ภาพยนตร์เรื่องนี้แม้จะอยู่คนละจักรวาลกับ ผู้หญิงข้าใครอย่าแตะ (A Moment Of Romance ,1990) ต้นฉบับ แต่ได้รับอิทธิพลจากกระแสความโด่งดังของ ผู้หญิงข้าใครอย่าแตะ (A Moment Of Romance ,1990) อย่างชัดเจน ต่อมาเธอได้รับบทนางเอกอีกครั้งใน ผู้หญิงข้าใครอย่าแตะ ภาค 2 (A Moment Of Romance 2 ,1993) ในภาคนี้หลิว เต๋อหัว ปฏิเสธบทพระเอกให้เหตุผลว่า "อาหว๋อ" ได้ตายไปแล้วเรื่องราวความรักในภาคแรกจบไปแล้ว ภาคสองต้องเป็นความรักบทใหม่ จึงมอบบทพระเอกให้นักร้องชื่อดังแห่งทศวรรษที่ 90s กัว ฟู่เฉิง, เฉิน มู่เซิ่ง กำกับการแสดงอีกครั้ง , ตู้ ฉีฟง  อำนวยการสร้างเหมือนเดิม ยังคงเลือกนางเอกเป็นเธอคนเดิม  ก่อนที่ภาค 3 จะสร้างตามมาในปี 1996 (พ.ศ. 2539) ผู้หญิงข้าใครอย่าแตะ ภาค 3 ไม่มีวันไหน ไม่คิดถึงเธอ (A Moment Of Romance 3 ,1996) ตู้ ฉีฟง กำกับการแสดงแทนผู้กำกับคนเดิม เป็นการโคจรกลับมาพบกันอีกครั้งของ "หลิว เต๋อหัว & อู๋ เชี่ยนเหลียน" โดยเปลี่ยนธีมหนังจากแนวขี่มอเตอร์ไซด์ เป็นการขับขี่เครื่องบินย้อนยุคสมัยสงครามโลกตามข้อเสนอของหลิว เต๋อหัว ซึ่งเคยใช้เป็นธีมหนังแนวขับเครื่องบินขับไล่ ในเรื่อง แค้นทั้งโลก เพราะเธอคนเดียว (The Adventurers ,1995) ที่แสดงคู่กับ อู๋ เชี่ยนเหลียน มาแล้วก่อนหน้านั้นเพียงปีเดียว หากจะกล่าวว่า อู๋ เชี่ยนเหลียน คือ สัญลักษณ์ของหนัง ผู้หญิงข้าใครอย่าแตะ (A Moment Of Romance) ก็คงจะไม่เกินเลยนัก
จากความสำเร็จอย่างถล่มทลายของ ผู้หญิงข้าใครอย่าแตะ (A Moment Of Romance ,1990) อู๋ เชี่ยนเหลียน กลายเป็นนางเอกแถวหน้าสุดของวงการภาพยนตร์ฮ่องกงและเอเชียอย่างมหัศจรรย์ มีผลงานแสดงภาพยนตร์ตามมาอีกกว่า 30 เรื่อง เธอมีผลงานที่โดดเด่นหลายเรื่อง อย่างเช่น ผลงานแสดงคู่กับโจว เหวินฟะ ในเรื่อง Treasure Hunt ,1994 หรือ แตะเธอ..โลกแตกแน่, God of Gamblers Returns ,1994 หรือ คนตัดคน ตอน เกาจิ้งตัดเอง , โฆษณานาฬิกายี่ห้อ Solvil et Titus ในชุด Flying Tiger ผลงานแสดงคู่กับกัว ฟู่เฉิง อีกครั้งในภาพยนตร์ของค่ายชอว์บราเดอร์ส เรื่อง ตายไม่ว่าขอให้เห็นหน้าเธอ (The Bare-Footed Kid ,1993) ผลงานแสดงคู่กับเลสลี่ จาง ซูเปอร์สตาร์ผู้ล่วงลับ ในเรื่อง กระซิบรักให้โลกคลั่ง (The Phantom Love ,1995) หนึ่งในหนังสุดประทับใจของใครหลายคน  ผลงานแสดงคู่กับหลี่หมิง อีกครั้งในเรื่อง ชีวิตข้าขอกล้าที่จะรัก (Eighteen Springs ,1997) หนังเมโลดรามาย้อนยุคของผู้กำกับแอนน์ ฮุย ที่มีนักร้องนักแสดงชื่อดังอย่างเหมย เยี่ยนฟาง ร่วมแสดงนำกับเธอ ผลงานแสดงคู่กับโจว ซิงฉือ ในเรื่อง คนตัดคน ภาค 3 (God of Gamblers 3 : Back to Shanghai) และภาพยนตร์ฉลองเทศกาลตรุษจีนปี 1997 ในเรื่อง กระทิงส์ ปุ๊เหลียวฉิงส์ ภาค 2 (All s Well End s Well ,1997) เป็นต้น ด้านฝีมือการแสดง เธอมีภาพยนตร์จีนไต้หวัน เรื่อง ผู้หญิงตัดอร่อย (Eat Drink Man Woman ,1994) ของผู้กำกับอั้งลี หรือ หลีอัน ที่คว้ารางวัลภาพยนตร์ยอดเยี่ยม ในเทศกาลภาพยนตร์นานาชาติเอเชียแปซิฟิกในปีนั้นไปครอง เธอยังเคยรับบท "เซียว เหล่งนึ่ง" ในซีรีส์กำลังภายในสุดฮิตอย่าง Return of the Condor Heroes (1998) หรือ มังกรหยก ภาค 2 ตอน จอมยุทธอินทรี (1998) คู่กับเหริ่น เสียนฉี พระเอกและนักร้องเจ้าของฉายาไม่หล่อแต่เร้าใจ ซีรีส์งานสร้างของเกาะไต้หวัน  ผลงานล่าสุดของเธอ คือเรื่อง เฉือนคมโคตรเจ้าพ่อ (Jiang Hu ,2004) ผลงานอำนวยการสร้างและแสดงนำของหลิว เต๋อหัว พระเอกคู่ขวัญของเธอ ก่อนที่เธอจะหายหน้าไปจากวงการภาพยนตร์  แต่ยังคงมีผลงานแสดงในละครซีรีส์ของไต้หวัน จีนแผ่นดินใหญ่ และสิงคโปร์ เป็นระยะๆ นอกจากนี้ในช่วงยุคทศวรรษที่ 90s อู๋ เชี่ยนเหลียน เธอยังมีผลงานเพลงหลายอัลบั้มอีกด้วย
แอลลิเกเตอร์จีน
แอลลิเกเตอร์จีน หรือ จระเข้ตีนเป็ดจีน (Chinese alligator; ; พินอิน: yáng zǐ è) เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก มีชื่อวิทยาศาสตร์ว่า Alligator sinensis
มีขนาดโตเต็มที่ประมาณ 2 เมตร น้ำหนักมากกว่า 40 กิโลกรัม ทำรังด้วยการขุดโพรงวางไข่ที่ชายหาดริมฝั่งแม่น้ำ พบอาศัยอยู่ในลุ่มแม่น้ำแยงซีในประเทศจีน แถบมณฑลอันฮุย เจียงซูและเจ้อเจียงเท่านั้น
ครั้งหนึ่ง แอลลิเกเตอร์ชนิดนี้ เคยมีอยู่เป็นจำนวนมากโดยเฉพาะบริเวณชายฝั่งทะเลด้านตะวันออกของจีน แต่ในปัจจุบัน ถูกจัดว่าเป็นหนึ่งใน 10 อันดับสัตว์ที่ใกล้สูญพันธุ์ชนิดหนึ่งในอนาคตของโลก เนื่องจากปัญหาด้านมลพิษ และอุณหภูมิที่สูงขึ้นรวมถึงกิจกรรมต่าง ๆ ของมนุษย์เป็นภัยคุกคามต่อการดำรงชีวิตของมัน ซึ่งปัจจุบันคาดมีปริมาณแอลลิเกเตอร์จีนอาศัยอยู่ในธรรมชาติราว 120 ตัว
ซึ่งสถานะการอนุรักษ์ของแอลลิเกเตอร์จีน จัดอยู่ในภาวะใกล้สูญพันธุ์ขั้นวิกฤต และติดอยู่ในบัญชีแดงของสหภาพเพื่อการอนุรักษ์ธรรมชาติของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และอยู่ในบัญชีรายชื่อหมายเลข 1 (Appendix I) ของไซเตส ซึ่งห้ามค้าขายโดยเด็ดขาด เว้นแต่จะกระทำไปเพื่อการอนุรักษ์หรือวิจัย แต่ต้องได้รับการอนุญาตจากประเทศต้นกำเนิดเสียก่อน
ปัจจุบัน ทางการจีนได้มีการอนุรักษ์และเพาะขยายพันธุ์แอลลิเกเตอร์จีนมาแล้วกว่า 30 ปี ซึ่งผลจากการอนุรักษ์และเพาะพันธุ์ที่ผ่านมานี้ทำให้มีลูกแอลลิเกเตอร์จีนเกิดมากขึ้นและมีเปอร์เซนต์รอดในธรรมชาติเพิ่มมากขึ้นจากอดีตในรอบ 5 ปี และคาดว่าจะมีปริมาณแอลลิเกเตอร์จีนเพิ่มขึ้น 300 ตัว ในอนาคต 5-10 ปีข้างหน้า
ชลูด นิ่มเสมอ
ศาสตราจารย์ ชลูด นิ่มเสมอ เกิดเมื่อ 2 พฤษภาคม พ.ศ. 2472 ที่จังหวัดธนบุรี เป็นศิลปินผู้มีความเชี่ยวชาญในการสร้างงานหลายประเภท จบการศึกษาจาก วิทยาลัยเพาะช่าง, มหาวิทยาลัยศิลปากร และ ประกาศนียบัตร Diploma of Fine Arts จากสถาบันศิลปะ Accademia di Belle Arti แห่งกรุงโรม อิตาลี โดยในสมัยเรียนที่ศิลปากรนับได้ว่าเป็นศิษย์รุ่นแรกๆของ ศ.ศิลป์ พีระศรี ผลงานที่โดดเด่นได้แก่ ประติมากรรม "โลกุตระ" ด้านหน้าทางเข้าศูนย์การประชุมแห่งชาติสิริกิติ์ ประติมากรรม "เงินพดด้วง" ที่จัดแสดงหน้าอาคารธนาคารกสิกรไทย สำนักพหลโยธิน และประติมากรรม "พระบรมโพธิสมภาร" ณ มหาวิทยาลัยหัวเฉียวเฉลิมพระเกียรติ ศาสตราจารย์ชลูดได้รับการเชิดชูเกียรติเป็น ศิลปินแห่งชาติ สาขาทัศนศิลป์ (ประติมากรรม) ประจำปี พ.ศ. 2541
ณพชร ว่องชาญกิจ
ณพชร ว่องชาญกิจ (ชื่อจริงอ่านว่า: ณะ-พะ-ชะ-ระ) ชื่อเล่น พดด้วง เกิดเมื่อวันที่ 30 มกราคม พ.ศ. 2532 เป็นศิลปิน-นักร้องชาวไทย จบมัธยมศึกษาที่โรงเรียนเตรียมอุดมศึกษา ต่อระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย พดด้วงเธอเป็นศิลปินสังกัดไอดี เร็คคอร์ดในเครืออาร์เอส เข้ามาเป็นศิลปินจากการถูกชักนำของ เจมส์ เรืองศักดิ์ ลอยชูศักดิ์ หัวเรือใหญ่ของ "ไอดี เร็คคอร์ด" เพราะเห็นแววจากการประกวดความสามารถทางการร้องเพลง ก็รีบคว้าตัวเธอมาเข้าสังกัดทันที
ชลูด นิ่มเสมอ
ศาสตราจารย์ ชลูด นิ่มเสมอ เสียชีวิตเมื่อวันที่ 4 มิถุนายน พ.ศ. 2558 ณ โรงพยาบาลศิริราช
ณพชร ว่องชาญกิจ
พดด้วงเปิดตัวอัลบั้มชุดแรกกับค่าย ไอดี เร็คคอร์ด เมื่อปี 2547 ชื่ออัลบั้มว่า "She's Pod-Duang (ชีส์ พดด้วง)" ที่มาจากชื่อของ พดด้วง เอง อัลบั้มนี้เป็นเพลงแนวป๊อปร็อกผสมซาวน์อิเล็กทรอนิกส์ ซึ่งก่อนที่จะมาทำอัลบั้มนี้ พดด้วง ได้ร่วมประกวดร้องเพลง เมื่อปี 2546 หลังจากนั้นก็ได้รับการติดต่อจากทาง อาร์.เอส.ฯ ในเรื่องของการทำงานเพลง
กังหันน้ำชัยพัฒนา
กังหันน้ำชัยพัฒนา เป็น กังหันน้ำเพื่อบำบัดน้ำเสียด้วยวิธีการเติมอากาศ เป็นสิทธิบัตรในพระปรมาภิไธยของพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อพัฒนาแหล่งน้ำแก่ปวงชน ทำงานโดยการหมุนปั่น เพื่อเติมอากาศให้น้ำเสียกลายเป็นน้ำดี สามารถประยุกต์ใช้บำบัดน้ำเสีย จากการอุปโภคของประชาชน น้ำเสียจากโรงงานอุตสาหกรรม รวมทั้งเพิ่มออกซิเจน ให้กับบ่อเพาะเลี้ยงสัตว์น้ำทางการเกษตร
ณพชร ว่องชาญกิจ
ปี 2552 พดด้วงได้เข้ามาเป็นศิลปินในค่ายสนามหลวงการดนตรี ในเครือGMM Grammy หลังจากที่ทางค่ายไอดี เร็คคอร์ดปิดตัวลง พร้มกับเพื่อนอีก 1 คนคือ "บิวตี้-พุธระพี วงศ์สิทธิภัทร์" อดีตนักร้องวง Preppy G รวมตัวกันในชื่อวง "เกิร์ลเฟรนด์ (Girlfriend)" เปิดตัวด้วยเพลง "นักศึกษา"
ชลูด นิ่มเสมอ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 27 ธันวาคม พ.ศ. 2558 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
กังหันน้ำชัยพัฒนา
ส่วนประกอบ
กังหันชัยพัฒนา เป็น เครื่องกลเติมอากาศที่ผิวน้ำหมุนช้าแบบทุ่นลอย (สามารถลอยขึ้นและลงได้เองตามระดับน้ำ)
ประกอบด้วยซองวิดน้ำ มีใบพัดที่ออกแบบเป็น ซองตักน้ำรูปสี่เหลี่ยมคางหมูจำนวน 6 ซองแต่ละซองจะถูกแบ่งออกเป็น 3 ห้องเท่าๆ กัน ทั้งหมดถูกติดตั้งบนโครงเหล็ก 12 โครงใน 2 ด้าน
มีศูนย์กลางของกังหันที่เรียกว่า "เพลากังหัน" ซึ่งวางตัวอยู่บนตุ๊กตารองรับเพลา ที่ติดตั้งอยู่บนทุ่นลอย และมีระบบขับส่งกำลัง ด้วยเฟืองจานขนาดใหญ่ ใช้มอเตอร์ไฟฟ้าขนาด 2 แรงม้า สำหรับขับเคลื่อนซองน้ำ ให้หมุนรอบเป็นวงกลม อยู่บนโครงเหล็กที่ยึดทุ่นทั้ง 2 ด้านเข้าไว้ด้วยกัน
ด้านล่างของกังหันในส่วนที่จมน้ำ จะมีแผ่นไฮโดรฟอยล์ยึดปลายของทุ่นลอยด้านล่าง
การทำงาน
ตามทฤษฎีเครื่องกลเติมอากาศ นับว่าการเติมอากาศหรือออกซิเจนเป็นหัวใจของระบบบำบัดน้ำเสีย เพราะถ้ามีออกซิเจนอยู่มาก จุลินทรีย์ก็สามารถบำบัดน้ำได้ดี และบำบัดน้ำเสียได้มากขึ้น แต่ที่ความดันบรรยากาศซึ่งเป็นความดันที่ค่อนข้างต่ำ สำหรับออกซิเจนในการละลายน้ำ จึงต้องมีการเพิ่มพื้นที่สัมผัส ระหว่างอากาศกับน้ำให้ได้มากที่สุด
กังหันชัยพัฒนา เป็น กังหันน้ำที่มีโครงเป็นรูปเหลี่ยมบนทุ่นลอย และมีซองตักวิดน้ำซึ่งเจาะเป็นรูพรุน เราจึงเห็นสายน้ำพรั่งพรู จากซองวิดน้ำขณะที่กังหันหมุนวนเวียน ซ้ำแล้วซ้ำเล่า
ใช้หลักการตวัดน้ำขึ้นไปสาดกระจายให้เป็นฝอยในอากาศ ทำให้น้ำสัมผัสกับอากาศได้อย่างทั่วถึง ส่งผลให้ปริมาณ ออกซิเจนในอากาศสามารถ ละลายผสมผสาน เข้าไปในน้ำได้อย่างรวดเร็ว ทุกครั้งที่น้ำถูกตักขึ้นมา ออกซิเจนในอากาศจะละลายในน้ำได้ดีขึ้น เพราะพื้นที่ในการทำปฏิกิริยามีมากกว่าเดิม ทำให้น้ำเสีย ซึ่งเป็นปัญหาของแหล่งน้ำในหลายพื้นที่ มีคุณภาพที่ดีขึ้น
การเพิ่มออกซิเจนให้กับน้ำจะช่วยให้จุลินทรีย์ย่อยสลายสิ่งสกปรกในน้ำเสียได้อย่างมีประสิทธิภาพ ซึ่งเป็นกระบวนการทางชีวภาพ ที่ใช้ในการบำบัดน้ำเสีย ที่ได้รับความนิยมอย่างมาก เพราะเป็นวิธีที่มีประสิทธิภาพ และใช้ค่าใช้จ่ายในการบำบัดน้ำเสียน้อย และแหล่งน้ำเสียที่กระจายไปตามแหล่งต่างๆ จึงทำให้ยากแก่การรวบรวมน้ำเสีย เพื่อนำไปบำบัดในโรงบำบัดน้ำเสีย และต้องเสียค่าใช้จ่ายสูง
การประยุกต์ใช้งานสามารถใช้ประโยชน์เพื่อเติมอากาศให้กับน้ำหรือใช้เพื่อขับเคลื่อนน้ำได้ โดยการใช้งานทั้งในรูปแบบ ที่ติดตั้งอยู่กับที่ และใช้ในรูปแบบเคลื่อนที่ เพื่อเติมอากาศให้กับแหล่งน้ำขนาดใหญ่ หรือตามคลองส่งน้ำที่มีความยาวมาก ซึ่งดัดแปลงได้ด้วยการใช้พลังงาน จากเครื่องยนต์ของกังหัน
จุดเริ่มต้นของกังหันน้ำชัยพัฒนา
กังหันน้ำชัยพัฒนาสร้างขึ้น เพื่อการแก้มลพิษทางน้ำซึ่งทวีความรุนแรงมากขึ้นในหลายพื้นที่
วิวัฒนาการของกังหันน้ำชัยพัฒนานั้น เริ่มจากการสร้างต้นแบบได้ครั้งแรกในปี 2532 แล้วนำไปติดตั้งยังพื้นที่ทดลองเพื่อแก้ปัญหาไปพร้อมๆ กัน
ทั้งนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระราชดำริให้มูลนิธิชัยพัฒนาดำเนินการวิจัย และพัฒนากังหันน้ำ ซึ่งโครงสร้างและส่วนประกอบ ในส่วนที่เป็นปัญหา ได้รับการแก้ไขมาโดยตลอด นับแต่มีการสร้างเครื่องต้นแบบ
ในด้านโครงสร้างนั้นได้พัฒนาให้กังหันน้ำหมุนด้วยความเร็ว 1,450 รอบต่อนาที โดยที่ซองตักน้ำหมุนด้วยความเร็ว 5 รอบต่อนาที ขับด้วยมอเตอร์ขนาด 2 แรงม้า และมีการปรับปรุง โครงสร้างในรูปแบบต่างๆ เช่น ออกแบบตัวเครื่องให้สามารถ ขับเคลื่อนด้วยคนเพื่อใช้ในแหล่งน้ำ ที่ไฟฟ้ายังเข้าไปไม่ถึง เป็นต้น
ด้านประสิทธิภาพสามารถถ่ายเทออกซิเจนลงน้ำได้ 0.9 กิโลกรัมต่อแรงม้า-ชั่วโมง และมีการพัฒนาให้ถ่ายเทออกซิเจนได้ 1.2 กิโลกรัมต่อแรงม้า-ชั่วโมง
สิทธิบัตรการประดิษฐ์
กังหันน้ำชัยพัฒนา ได้รับสิทธิบัตรจากกรมทรัพย์สินทางปัญญา เมื่อวันที่ 2 กุมภาพันธ์ พ.ศ. 2536 หลังจากเลขาธิการมูลนิธิชัยพัฒนา ซึ่งเป็นหน่วยงานหลักที่สนองพระราชดำริ ในการพัฒนากังหันน้ำ ได้รับพระราชทานพระบรมราชานุญาตให้ยื่นขอรับสิทธิบัตรเมื่อวันที่ 2 มิถุนายน พ.ศ. 2535 จึงนับว่าเป็นสิทธิบัตรในพระปรมาภิไธยของพระมหากษัตริย์พระองค์แรกของไทย และครั้งแรกของโลก และถือว่าวันที่ 2 กุมภาพันธ์ของทุกปีเป็น “วันนักประดิษฐ์” นับแต่นั้นเป็นต้นมา
นอกจากนี้ กังหันชัยพัฒนายังได้รับรางวัลเหรียญทองจาก The Belgian Chamber of Inventor องค์กรทางด้านนวัตกรรมที่เก่าแก่ของประเทศเบลเยียม ภายในงาน “Brussels Eureka 2000” ซึ่งเป็นงานแสดงสิ่งประดิษฐ์ใหม่ของโลกวิทยาศาสตร์ ณ กรุงบรัสเซลส์ ประเทศเบลเยียม
เทศบาลตำบลวังบงค์
เทศบาลตำบลวังบงค์ เป็นองค์กรปกครองส่วนท้องถิ่นแห่งหนึ่งในอำเภอดงเจริญ จังหวัดพิจิตร ครอบคลุมพื้นที่บางส่วนของตำบลสำนักขุนเณร (บริเวณรอบนอก) เดิมชื่อ "องค์การบริหารส่วนตำบลสำนักขุนเณร" ต่อมาเปลี่ยนเป็น "องค์การบริหารส่วนตำบลวังบงค์" และจัดตั้งเป็นเทศบาลตำบล โดยประกาศกระทรวงมหาดไทยพิจารณาให้จัดตั้งเป็น "เทศบาลตำบลวังบงค์" เมื่อวันที่ 17 กรกฎาคม พ.ศ. 2551
ภูมิศาสตร์
ลักษณะภูมิประเทศในเขตเทศบาล เป็นที่ราบลุ่ม มีลำคลองไหลผ่าน 4 สาย คือคลองห้วยแห็ง คลองลำประดา คลองวังบงค์และคลองไดลำพอน
ประชากรและการแบ่งเขตการปกครอง
เทศบาลตำบลวังบงค์มีจำนวนประชากรทั้งหมดประมาณ 3,450 คน ประชากรส่วนใหญ่ประกอบอาชีพทางการเกษตร ปลูกข้าวเป็นหลัก หมู่บ้านในเขตเทศบาลมีทั้งหมด 9 หมู่บ้าน ประกอบไปด้วย
กว้าง รอบคอบ
กว้าง รอบคอบ อดีตรักษาการหัวหน้าพรรคเพื่อแผ่นดิน อดีตสมาชิกสภาผู้แทนราษฎร แบบสัดส่วน กลุ่มจังหวัดที่ 3 และอดีตอธิบดีกรมสามัญศึกษา
ประวัติ
กว้าง รอบคอบ เกิดเมื่อวันที่ 1 มกราคม พ.ศ. 2481 ที่อำเภอนิคมคำสร้อย จังหวัดมุกดาหาร เป็นบุตรของนายโจม กับนางเพ็ง รอบคอบ ด้านครอบครัวสมรสกับนางสมสมัย รอบคอบ (สกุลเดิม กลิ่นเนียม) มีบุตร 3 คน ปัจจุบันอาศัยอยู่ที่จังหวัดนนทบุรี
กว้าง รอบคอบ จบการศึกษาชั้นมัธยมศึกษาตอนปลายจากโรงเรียนปิยะมหาราชาลัย จังหวัดนครพนม เมื่อปี พ.ศ. 2498 จบการศึกษาระดับอนุปริญญา (ป.กศ.) จากโรงเรียนฝึกหัดครูอุดรธานี ในปี พ.ศ. 2500 ต่อจากนั้นได้ศึกษาจนสำเร็จการศึกษาระดับปริญญาตรี ด้านการศึกษา จากวิทยาลัยวิชาการศึกษาประสานมิตร ในปี พ.ศ. 2504 และประกาศนียบัตรบัณฑิต ด้านการบริหารการศึกษา จากมหาวิทยาลัยอัลเบอร์ตา ประเทศแคนาดา ในปี พ.ศ. 2510 นอกจากนั้นยังผ่านการศึกษาอบรมหลักสูตรป้องกันราชอาณาจักร จากวิทยาลัยป้องกันราชอาณาจักร และหลักสูตรประกาศนียบัตรนักบริหารระดับสูง (นบส.1) รุ่นที่ 9 ในปี พ.ศ. 2534
การทำงาน
กว้าง รอบคอบ เริ่มรับราชการครู เมื่อปี พ.ศ. 2504 ในตำแหน่งครูตรี โรงเรียนบำรุงวิทยา (สุนทรวิจิตร) จังหวัดนครพนม ต่อมาในปี พ.ศ. 2513 ได้ย้ายเข้ามาทำหน้าที่หัวหน้าโครงการพัฒนาโรงเรียนมัธยมศึกษาในชนบท (คมช.) ที่โรงเรียนบวรนิเวศ และเป็นอาจารย์ใหญ่โรงเรียนปากเกร็ดโรงเรียนปากเกร็ด จังหวัดนนทบุรี ในปี พ.ศ. 2518 กระทั่งในปี พ.ศ. 2532 ได้รับตำแหน่งผู้อำนวยการกองมัธยมศึกษา กรมสามัญศึกษา และเป็นรองอธิบดีกรมสามัญศึกษาในปีถัดมา
กว้าง รอบคอบ ได้รับการแต่งตั้งเป็นข้าราชการระดับ 10 ในปี พ.ศ. 2535 ดำรงตำแหน่งผู้ตรวจราชการกระทรวงศึกษาธิการ อธิบดีกรมพลศึกษา เลขาธิการคณะกรรมการบริหารลูกเสือแห่งชาติ และอธิบดีกรมสามัญศึกษาเป็นตำแหน่งสุดท้ายในอาชีพข้าราชการ
งานการเมือง
ในการเลือกตั้ง พ.ศ. 2550 ได้สมัครรับเลือกตั้ง ส.ส. ในระบบสัดส่วน กลุ่มจังหวัดที่ 3 ลำดับที่ 2 แต่ไม่ได้รับเลือกตั้ง ต่อมาภายหลังได้รับเลื่อนขึ้นแทนพล.ต.อ.ประชา พรหมนอก ที่ลาออก ในช่วงเดือนเมษายน พ.ศ. 2554 จากนั้นในช่วงเดือนพฤษภาคม พ.ศ. 2554 หลังการประกาศยุบสภาผู้แทนราษฎร และหัวหน้าพรรคเพื่อแผ่นดิน ได้ขอลาออกจากพรรคเพื่อแผ่นดิน เพื่อไปร่วมงานการเมืองกับพรรคอื่น ส่งผลให้นายกว้าง รอบคอบ ได้ทำหน้าที่รักษาการหัวหน้าพรรคเพื่อแผ่นดิน ตามระเบียบข้อบังคับของพรรค และประกาศไม่ส่งผู้สมัคร ส.ส. ในการเลือกตั้ง พ.ศ. 2554 แต่ยังคงรักษาพรรคไว้ต่อไป
พ.ศ. 743
พุทธศักราช 743 ใกล้เคียงกับ
พ.ศ. 744
พุทธศักราช 744 ใกล้เคียงกับ
ปางห้ามญาติ
ปางห้ามญาติ เป็นพระพุทธรูปอยู่ในอริยาบถยืน ยกพระหัตถ์ขวาขึ้นเสมอพระอุระ (อก) ตั้งฝ่าพระหัตถ์ยื่นออกไปข้างหน้าเป็นกิริยาห้าม มีลักษณะคล้ายกันกับปางห้ามพยาธิและปางห้ามสมุทร
ยูฟ่าแชมเปียนส์ลีก ฤดูกาล 2023–24
ยูฟ่าแชมเปียนส์ลีก ฤดูกาล 2023–24 เป็นฤดูกาลที่ 69 ของการแข่งขันฟุตบอลระดับสโมสรชั้นนำของยุโรปซึ่งจัดโดยยูฟ่า และเป็นฤดูกาลที่ 32 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก
รอบชิงชนะเลิศจะเล่นที่สนามกีฬาเวมบลีย์ในลอนดอน ประเทศอังกฤษ แชมป์ยูฟ่าแชมเปียนส์ลีก ฤดูกาล 2023–24 จะผ่านเข้ารอบโดยอัตโนมัติสำหรับรอบแบ่งกลุ่มของยูฟ่าแชมเปียนส์ลีก ฤดูกาล 2024–25 และยังได้รับสิทธิ์ในการพบกับแชมป์ยูฟ่ายูโรปาลีก ฤดูกาล 2023–24 ในยูฟ่าซูเปอร์คัพ 2024
ฤดูกาลนี้จะเป็นฤดูกาลสุดท้ายที่ใช้รูปแบบปัจจุบันคือมี 32 ทีมเข้าร่วมในรอบแบ่งกลุ่ม หลังจากที่ยูฟ่าประกาศว่ารูปแบบใหม่จะถูกนำมาใช้ในฤดูกาลหน้า
การคัดเลือกสโมสร
80 สโมสรจาก 53 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2023–24 (ยกเว้น ลิกเตนสไตน์, ซึ่งไม่ได้จัดการแข่งขันลีก และ รัสเซีย). การจัดอันดับสมาคมขึ้นอยู่กับ ค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม:
การจัดอันดับตามสมาคมฟุตบอล
สำหรับการแข่งขัน ยูฟ่าแชมเปียนส์ลีก ฤดูกาล 2023–24, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2565 (ค.ศ. 2022) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2021–22. การจัดสรรทีมสะท้อนถึงการระงับอย่างต่อเนื่องของรัสเซียจากการแข่งขันของยูฟ่า.
การจัดการแข่งขัน
ตารางด้านล่างนี้เป็นการจัดการแข่งขันสำหรับฤดูกาล 2023–24.
เนื่องจากการระงับของรัสเซียสำหรับฟุตบอลสโมสรยุโรป ฤดูกาล 2023–24, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:
นับตั้งแต่ แชมป์เก่าแชมเปียนส์ลีก (แมนเชสเตอร์ซิตี) ได้ผ่านเข้าไปผ่านลีกภายในประเทศของพวกเขา, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:
สโมสร
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
หมายเหตุ
วันแข่งขันและวันจับสลาก
ตารางการแข่งขันเป็นไปดังนี้. แมตช์ทั้งหมดจะลงเล่นทุกวันอังคารและทุกวันพุธ นอกจากรอบเบื้องต้นรอบชิงชนะเลิศ. เวลาคิกออฟการแข่งขันจะเริ่มต้นตั้งแต่รอบเพลย์ออฟคือ 18:45 และ 21:00 CEST/CET.
กีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ บุคคลหญิง
การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ บุคคลหญิง หรือ บุคคลรวมอุปกรณ์ เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จัดขึ้นระหว่างวันที่ 6-7 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกลีลา รวมอุปกรณ์ บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 26 คน จาก 18 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 10 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1984
การคัดเลือก
Source:
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ระยะทางพิสูจน์รัก (นวนิยาย)
ระยะทางพิสูจน์รัก (The Longest Ride) เป็นนวนิยายลำดับที่ 17 ของนิโคลัส สปากส์ วางจำหน่ายเมื่อวันที่ 17 กันยายน พ.ศ. 2556 โดยมีเนื้อหาเกี่ยวกับ ลุค คอลลิน อดีตแชมป์ขี่วัวที่ประสบอุบัติเหตุ และโซเฟีย แดนโค นักศึกษาสาวที่อยากได้งานในฝันด้านศิลปะในนิวยอร์ก
การนำมาสร้างเป็นภาพยนตร์
ภาพยนตร์ดัดแปลงจากทเวนตีท์เซนจูรีฟอกซ์ ได้ออกฉายเมื่อวันที่ 10 เมษายน พ.ศ. 2558 กำกับโดยจอร์จ ทิลล์แมน จูเนียร์ และดัดแปลงบทภาพยนตร์โดยเครก โบราเจน บริตต์ รอเบิร์ตสัน เป็น โซเฟีย สกอตต์ อีสต์วุด เป็น ลุค คอลลิน อลัน อัลดา เป็น ไอรา เลวินสัน แจ็ก ฮัสตัน รับบทเป็น วัยหนุ่มของไอรา และอูน่า แชปลิน รับบทเป็น รูธ
ภาพยนตร์เริ่มถ่ายทำเมื่อวันที่ 16 มิถุนายน พ.ศ. 2557 ในเมืองวิลมิงตัน, แจ็กสันวิลล์ และวินสตัน-ซาเลม
ปางห้ามพยาธิ
ปางห้ามพยาธิ เป็นพระพุทธรูปอยู่ในอริยาบถยืน พระหัตถ์ซ้ายห้อยลงข้างพระวรกาย พระหัตถ์ขวายกขึ้นเสมอพระอุระ (อก) ตั้งฝ่าพระหัตถ์ยื่นออกไปข้างหน้าเป็นกิริยาห้าม มีลักษณะคล้ายกันกับปางห้ามสมุทรหรือปางห้ามญาติ นิยมทำเป็นแบบพระทรงเครื่อง
ฝ่าแป้ง
ฝ่าแป้ง ดับยาง หรือฉับแป้ง ภาษากะเหรี่ยงเรียกสะกอปรื๋อ เป็นไม้พุ่ม ลำต้นและกิ่งก้านที่ยังอ่อนมีขนหนาแน่น ใบเดี่ยว ผิวใบด้านบนและด้านล่างมีขนหนาแน่น ดอกช่อ ก้านช่อดอกมีขนหนาแน่น กลีบดอกเป็นสีขาว ผลอ่อนสีเขียวอ่อน ผิวเป็นมัน เมื่อแก่เป็นสีม่วงดำหรือสีดำ เป็นพืชท้องถิ่นในอเมริกาเหนือและอเมริกาใต้ แล้วจึงแพร่กระจายไปยังส่วนต่างๆของโลก
ใบใช้ขยำแล้วล้างทำความสะอาดจานชาม เพราะมียางลื่นมือ เปลือกใช้รักษาโรคผิวหนัง ใบพอกแผล แก้น้ำร้อนลวก
ยุทธนา ลอพันธุ์ไพบูลย์
ยุทธนา ลอพันธุ์ไพบูลย์ (เกิด 6 มิถุนายน พ.ศ. 2502) ชื่อเล่น แจ๋ว เป็นผู้กำกับละคร ผู้จัดละคร นักแสดงชาวไทย จบการศึกษาชั้นประถมจากโรงเรียนอนุสาส์นสันวิทยา จบชั้นมัธยมต้นจากโรงเรียนอัสสัมชัญศรีราชา จบชั้นมัธยมปลายจากโรงเรียนปทุมคงคา จบการศึกษาระดับอุดมศึกษาจาก คณะครุศาสตร์ จุฬาลงกรณ์มหาวิทยาลัย ยุทธนาจัดละครเรื่องแรกคือ ลูกผู้ชายเลือดเดือด ยังตั้งบริษัทชื่อ ถนัดละคร
ละครเวที (แสดง)
- พรายน้ำ - ล่มเรือรัก - ละครเพลง ไร่แสนสุข - ละครเพลง ซินเดอเรลล่า - ละครเพลง ตะลุยเมืองตุ๊กตา - ฉัน..ผู้ชายนะยะ - ละครเพลง เก็บดาวดวงใหม่ไปใส่ฟ้า - ทู้ตซี่ - ละครเพลง บางกอก ๒๔๘๕ - ละครเพลง Joseph And The Amazing Technic Colour Dream Coat
ละครเพลง (กำกับ)
- มนตร์รักเพลงสวรรค์ The Sound Of Music
สโมสรฟุตบอลยโสธร
สโมสรฟุตบอลยโสธร หรือ ยโสธร เอฟซี เป็นสโมสรฟุตบอลอาชีพในประเทศไทย โดยเป็นทีมจากจังหวัดยโสธร ปัจจุบันเล่นอยู่ในไทยลีก 3 โซนภาคตะวันออกเฉียงเหนือ
สนามเหย้า
สนามเหย้าทางสโมสร "สิงห์บั้งไฟโก้" ยโสธร ยูไนเต็ด จะใช้สนามกีฬากลางสวนสาธารณะพญาแถน นายสฤษดิ์ ประดับศรี นายกอบจ.ยโสธร เจ้าของพื้นที่อนุญาตให้สโมสรสิงห์บั้งไฟโก้ ยโสธร ยูไนเต็ด ใช้เป็นสนามกีฬากลางสวนสาธารณะพญาแถนเป็นสนามเหย้าของสโมสรไปก่อน ทางสโมสรจะมองหาสถานที่สร้างสนามส่วนตัวของสโมสร โดย อบจ. ยโสธร ได้จัดงบประมาณเพื่อปรับปรุงสนามโดยการปลูกหญ้าให้เขียวขจี และปรับปรุงห้องพักเก็บ ตัวนักเตะ ที่อยู่ด้านใต้อัฒจันทร์นั่งชมฟุตบอลบริเวณสนามกีฬากลาง
กีฬาโบว์ลิ่งในโอลิมปิกฤดูร้อน 1988
การแข่งขันโบว์ลิ่งในโอลิมปิกฤดูร้อน 1988 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 18 กันยายน พ.ศ. 2531 จัดขึ้นที่สนาม Seoul's Royal Bowling Center ซึ่งการแข่งขันกีฬาโบว์ลิ่งครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 24 คน จาก 21 ประเทศ
มหาวิทยาลัยหาดใหญ่
มหาวิทยาลัยหาดใหญ่ (Hatyai University) เป็นมหาวิทยาลัยเอกชนในอำเภอหาดใหญ่ จังหวัดสงขลา เดิมชื่อ "วิทยาลัยเมืองหาดใหญ่" และได้เปลี่ยนสถานะเป็นมหาวิทยาลัย เมื่อปี พ.ศ. 2545
ประวัติ
ด้วยความมุ่งมั่น และมีเจตจำนงค์อันแน่วแน่ของ อาจารย์ประณีต ดิษยะศริน เจ้าของและผู้ บริหารโรงเรียนในเครือหาดใหญ่อำนวยวิทย์ ซึ่งมีประสบการณ์ด้านการจัดการศึกษากว่า 40 ปี ในอันที่จะให้มีสถานศึกษาในระดับสูงเพื่อเป็นการขยายโอกาสทางการศึกษาให้ถึงระดับปริญญาตรี ซึ่งปัจจุบันไม่เพียงพอต่อความต้องการของนักเรียน นักศึกษา จึงได้ดำเนินการขอจัดตั้งสถาบันอุดม ศึกษาเอกชนต่อทบวงมหาวิทยาลัย ตั้งแต่ต้นปีพ.ศ. 2539 โดยได้เชิญบุคคลสำคัญและนักวิชาการ ผู้ทรงคุณวุฒิ มาร่วมเป็นกรรมการสภามหาวิทยาลัย จนกระทั่งรัฐมนตรีว่าการทบวงมหาวิทยาลัยได้ อนุญาตให้จัดตั้งมหาวิทยาลัยหาดใหญ่ขึ้นเมื่อวันที่ 9 เมษายน พ.ศ. 2540 ซึ่งถือว่าเป็นจุดกำเนิด ของสถาบันอุดมศึกษาเอกชนแห่งนี้ เป็นแห่งแรก ในเมืองหาดใหญ่ จ.สงขลา
ตราประจำมหาวิทยาลัย
ประกอบด้วย สัญลักษณ์ต่าง ๆ อันได้แก่
ธรรมจักร เป็นสัญลักษณ์ของธรรมะ คุณงามความดี มหาวิทยาลัยหาดใหญ่ตระหนักถึงธรรมะอันพึงมี ของนักศึกษาเป็นพื้นฐานของการดำรงชีวิตที่สมบูรณ์ในสังคม
คบเพลิง เปรียบเสมือนแสงสว่างแห่งปัญญาและความสำเร็จ ทางมหาวิทยาลัยมีความมุ่งมั่นที่จะจุดประกาย ทางความคิดให้เกิดแสงสว่างแห่งปัญญา
หนังสือ เป็นสัญลักษณ์ของขุมทรัพย์ทางปัญญาเป็นแหล่งความรู้ ก่อให้เกิดพลังทางปัญญาและพลังทางความคิด
ต้นมะหาด เป็นสัญลักษณ์ของตำนานชื่อ อำเภอหาดใหญ่ จากคำบอกเล่าของบรรพบุรุษ
สรุปความหมายว่า มหาวิทยาลัยหาดใหญ่ มีเจตนารมณ์อันแน่วแน่ที่จะพัฒนาเยาวชนของชาติ ในการศึกษาระดับสูงควบคู่ไปกับการทำนุบำรุงศิลปวัฒนธรรมของชาติ การรักษาสิ่งแวดล้อมตลอดจนการให้เยาวชน ได้ระลึกถึงการนำ ความรู้ ความสามารถและคุณธรรมไปใช้ให้เกิดประโยชน์สูงสุดแก่ตนเองและส่วนรวม
สีประจำวิทยาลัย
สีน้ำเงิน หมายถึง ความกล้าหาญ แข็งแกร่ง
สีขาว หมายถึง ความบริสุทธิ์ คุณธรรมและจริยธรรม
สีแดง หมายถึง ความรัก ความสามัคคี การเสียสละ
เพื่อพัฒนาคุณภาพชีวิตและสิ่งแวดล้อมในสังคมให้ดียิ่งขึ้น รวมทั้งการเสียสละเพื่อส่วนรวม
พันธุ์ไม้ประจำสถาบัน
ชื่อพันธุ์ไม้ประจำสถาบัน “ต้นมะหาด” วัตถุประสงค์ในการเลือกพันธุ์ไม้
ระดับปริญญาตรี
สาขาวิชาสาธารณสุขชุมชน
พ.ศ. 745
พุทธศักราช 745 ใกล้เคียงกับ
วันถึงแก่กรรม
อ้วนเสี้ยว
ยีน
ยีน หรือ สิ่งสืบต่อพันธุกรรม (gene; ) คือลำดับดีเอ็นเอหรืออาร์เอ็นเอที่สามารถถอดรหัสออกมาเป็นโมเลกุลหนึ่งๆ ที่สามารถทำหน้าที่ได้ โดยปกติแล้วดีเอ็นเอจะถูกถอดรหัสออกมาเป็นอาร์เอ็นเออาร์เอ็นเอนั้นอาจทำหน้าที่ได้เองโดยตรง หรือเป็นแบบให้กับขั้นตอนการแปลรหัส ซึ่งเป็นการสร้างโปรตีนเพื่อทำหน้าที่ต่อไปก็ได้ การถ่ายทอดยีนไปยังทายาทของสิ่งมีชีวิตเป็นพื้นฐานที่สำคัญของการส่งต่อลักษณะไปยังรุ่นถัดไป ยีนต่างๆ เหล่านี้ประกอบกันขึ้นเป็นลำดับดีเอ็นเอเรียกว่าจีโนไทป์หรือลักษณะพันธุกรรม ซึ่งเมื่อประกอบกับปัจจัยทางสิ่งแวดล้อมและการเจริญเติบโตแล้วจะเป็นตัวกำหนดฟีโนไทป์หรือลักษณะปรากฏ ลักษณะทางชีวภาพหลายๆ อย่างถูกกำหนดโดยยีนหลายยีน บางอย่างถูกกำหนดโดยปฏิสัมพันธ์ระหว่างยีนกับสิ่งแวดล้อม ลักษณะทางพันธุกรรมบางอย่างอาจปรากฏให้เห็นได้อย่างชัดเจน เช่น สีตา จำนวนแขนขา และบางอย่างก็ไม่ปรากฏให้เห็น เช่น หมู่เลือด ความเสี่ยงของการเกิดโรค รวมถึงกระบวนการทางชีวเคมีนับพันที่เป็นพื้นฐานของชีวิต
ยีนอาจเกิดการกลายพันธุ์สะสมในลำดับพันธุกรรมได้ ทำให้เกิดความแตกต่างของการแสดงออกในกลุ่มประชากร เรียกว่าแต่ละรูปแบบที่แตกต่างนี้ว่า อัลลีล แต่ละอัลลีลของยีนยีนหนึ่งจะถอดรหัสออกมาเป็นโปรตีนที่มีความแตกต่างกันเล็กน้อย ทำให้เกิดลักษณะปรากฏทางฟีโนไทป์ที่แตกต่างกันไป ในระดับคนทั่วไปเมื่อพูดถึงการมียีน เช่น มียีนที่ดี มียีนสีผมน้ำตาล มักหมายถึงการมีอัลลีลที่แตกต่างของยีนยีนหนึ่ง ยีนเหล่านี้จะผ่านกระบวนการคัดเลือกโดยธรรมชาติเพื่อให้เกิดการอยู่รอดของอัลลีลที่เหมาะสมที่สุด ซึ่งเป็นกระบวนการสำคัญที่ทำให้เกิดวิวัฒนาการของสิ่งมีชีวิต
ยีนเป็นส่วนหนึ่งของโครโมโซมที่ถอดรหัสได้เป็นสายพอลิเพปไทด์หนึ่งสายที่ทำงานได้ (single functional polypeptide) หรือได้เป็นอาร์เอ็นเอ ยีนประกอบด้วยส่วนที่สามารถถอดรหัสเป็นอาร์เอ็นเอได้ เรียกว่า exon และบริเวณที่ไม่สามารถถอดรหัสได้ เรียกว่า intron
เนื้อหา
ยีนคือหน่วยที่ควบคุมลักษณะทางพันธุกรรมต่าง ๆ ในร่างกายของสิ่งมีชีวิต ที่ถ่ายทอดจากพ่อแม่ไปสู่ลูกหลาน ปรากฏอยู่บนโครโมโซม โดยโครโมโซมประกอบด้วยดีเอ็นเอ (DNA) ซึ่งใน ดีเอ็นเอ(DNA)นั้นมียีนอยู่ โดยทำหน้าที่กำหนดลักษณะทางพันธุกรรมต่าง ๆ ของสิ่งมีชีวิต สิ่งมีชีวิตแต่ละชนิดจะมีจำนวนยีนแตกต่างกัน
ยีนอยู่บนโครโมโซมที่มีอยู่ในเซลล์ของสิ่งมีชีวิตที่เป็นยูคาริโอต และอยู่บน DNA ของสิ่งมีชีวิตที่เป็นโพรแคริโอต เนื่องจากยีนเป็นส่วนหนึ่งของ DNA ซึ่งเป็นองค์ประกอบของโครโมโซม ดังนั้นยีนขึ้นอยู่บนโครโมโซม
ยีนสามารถเป็นได้ทั้งดีเอ็นเอ (DNA) หรืออาร์เอ็นเอ (RNA) ก็ได้ แต่ในสิ่งมีชีวิตชั้นสูงนั้นจะเป็น DNA หมดเพราะเสถียรมากเหมาะแก่การเก็บข้อมูล ขณะที่ RNA จะพบในกลุ่มไวรัส ยีนทั้งหมดของสิ่งมีชีวิตหรือเซลล์จะรวมอยู่ในส่วนที่เรียกว่า จีโนม (genome) และโครงสร้างของจีโนมในพวกโพรคาริโอตและยูคาริโอตจะแตกต่างกัน
หน่วยพันธุกรรมหรือยีน จะถูกถ่ายทอดจากสิ่งมีชีวิตรุ่นก่อนหน้าสู่ลูกหลาน เช่น สีตา สีผม และความสูง รูปร่างหน้าตาของเด็กที่มีบางส่วนเหมือนกับแม่, สีสันของดอกไม้, รสชาติของอาหารนานาชนิด ล้วนแล้วแต่เป็นลักษณะของหน่วยพันธุกรรมหรือยีนทั้งสิ้น ถ้ายีนเกิดผิดไปจากปกติจะเรียกว่า การกลายพันธุ์ (mutation) ซึ่งเกิดเองตามธรรมชาติหรือถูกกระตุ้นให้เกิดก็ได้ โดยส่วนมากแล้วเมื่อยีนเกิดผิดปกติไปจะส่งผลเสียต่อสิ่งมีชีวิตนั้นมากกว่าผลดี เช่น ในคนสามารถทำให้ป่วย เจ็บไข้ หรือถึงแก่ชีวิตได้ โรคที่เกิดจากสาเหตุนี้เรียกว่า โรคทางพันธุกรรม ซึ่งจะถ่ายทอดไปยังรุ่นต่อไปหรือไม่ก็ได้ ดังนั้น การกลายพันธุ์ของยีนคือการเปลี่ยนแปลงของลำดับเบสภายในยีนนั่นเอง
สาเหตุของการกลายพันธุ์ของยีน
การกลายพันธุ์ของยีนเกิดขึ้นจากความผิดพลาดในการคัดลอกรหัสของดีเอ็นเอ เกิดจากทรานส์โพซอนหรืออาจเกิดขึ้นได้เองตามธรรมชาติ ซึ่งการกลายพันธุ์ที่เกิดขึ้นมาจากความผิดพลาดของการคัดลอกรหัสของดีเอ็นเอนั้นเกิดขึ้นได้ยากมาก โดยมีโอกาสเกิดขึ้นมีเพียงหนึ่งในหนึ่งร้อยล้าน (10-9) ต่อรอบของการแบ่งเซลล์เท่านั้น เนื่องจากเอนไซม์ดีเอ็นเอโพลีเมอเรสที่ทำหน้าที่จำลองดีเอ็นเอสายใหม่ มีความสามารถในการตรวจสอบและแก้ไขรหัสลำดับเบสบนดีเอ็นเอสายผลิตภัณฑ์ได้
ในปัจจุบัน หลักฐานทางวิทยาศาสตร์จากการศึกษาในแบคทีเรีย พืช แมลง และผลไม้ และมนุษย์ ทำให้เราทราบว่าการกลายพันธุ์อาจเป็นผลจากปัจจัยทางสิ่งแวดล้อม ได้แก่ การได้รับรังสีบางชนิดมากเกินไป เช่น รังสีเอ็กซ์ รังสีอัลตราไวโอเลต สารเคมีบางจำพวก ได้แก่ ยาฆ่าแมลง และ สารในบุหรี่อาจทำให้เกิดการเปลี่ยนแปลงทางเคมีในดีเอ็นเอ และทำให้เกิดการกลายพันธุ์ในยีนซึ่งสามารถส่งผ่านไปยังรุ่นลูกได้ในกรณีของเซลล์สืบพันธุ์ และถ้าหากการกลายพันธุ์เกิดในเซลล์ร่างกาย อาจก่อให้เกิดโรคมะเร็งได้
รูปแบบของการถ่ายทอดลักษณะทางพันธุกรรมจะเกี่ยวข้องกับระดับความเด่นของยีน มัลติเพิลอัลลีลและโพลียีน สภาพแวดล้อมมีอิทธิพลต่อการแสดงออกของยีน เมื่อยีน ๆ หนึ่งมีผลหลายอย่างต่อร่างกาย การเกิดยีนกลายพันธุ์ก็สามารถมีผลกระทบกับร่างกายในหลาย ๆ ส่วนได้ จึงทำให้เกิดโรคต่าง ๆ ตามมา ลักษณะบางอย่างที่ไม่เกี่ยวข้องกับเพศจะถูกควบคุมโดนยีนบนโครโมโซม X ผู้ชายซึ่งมีโครโมโซม X เพียง 1 โครโมโซมจะแสดงอัลลีลด้อยบนโครโมโซม X นั่นเอง เมื่อยีนอยู่บนโครโมโซมเดียวกันก็จะมีแนวโน้มที่จะถูกถ่ายทอดไปด้วยกันได้ และการไขว้กันของแอลลีลที่เชื่อมกันนั้นหรือเรียกว่าครอสซิงโอเวอร์ จะทำให้เกิดเซลล์สืบพันธุ์ที่เป็นลูกผสมและฟีโนไทป์ลูกผสมได้ และเมื่อยีนถูกเชื่อมต่อกัน อัตราการเกิดฟีโนไทป์ลูกผสมจะสามารถใช้กำหนดหรือทำแผนที่โครโมโซมได้
จีโนไทป์ (genotype) หมายถึง อัลลีลของสิ่งมีชีวิตที่ได้รับหลังจากมีการปฏิสนธิ ถ้าสิ่งมีชีวิตอัลลีล 2 ชนิด ที่เหมือนกันจะเรียกว่า โฮโมไซกัส (homozygous) คนที่มีอัลลีลเด่นแบบโฮโมไซกัสสำหรับนิ้วสั้นจะเป็น Ss นั่นคือ เซลล์สืบพันธุ์ทั้งหมดจากคน ๆ นี้จะประกอบด้วยอัลลีลสำหรับนิ้วสั้น (s) ดังนั้น อัลลีลด้อยสำหรับนิ้วยาวจะเป็น ss ถ้ามีอัลลีลหนึ่งสำหรับนิ้วยาว อีกอัลลีล หนึ่งสำหรับนิ้วสั้น อัลลีลจะเป็น ss เรียกว่า เฮเทอโรไซกัส (heterozygous)
ฟีโนไทป์ (phenotype) หมายถึง ลักษณะทางกายภาพที่ปรากฏของสิ่งมีชีวิตซึ่งถูกกำหนดโดยจีโนไทป์ เช่น คนที่มีจีโนไทป์แบบ Ss และ SS จะแสดงลักษณะนิ้วสั้นเพราะมีอัลลีนเด่น
พ.ศ. 746
พุทธศักราช 746 ใกล้เคียงกับ
ปางห้ามมาร
ปางห้ามมาร เป็นพระพุทธรูปอยู่ในอิริยาบถประทับ (นั่ง) ขัดสมาธิราบ พระหัตถ์ซ้ายวางหงาย อยู่บนพระเพลา (ตัก) พระหัตถ์ขวายกขึ้นป้องเสมอพระอุระ (อก) แสดงอาการห้าม
การกำหนดค่า
การกำหนดค่า ในทางวิทยาการคอมพิวเตอร์ คือการระบุค่าหรือการตั้งค่าใหม่ให้กับตำแหน่งเก็บข้อมูลที่แสดงไว้โดยชื่อตัวแปร ในภาษาโปรแกรมเชิงคำสั่ง ข้อความสั่งกำหนดค่า เป็นข้อความสั่งพื้นฐานอย่างหนึ่ง ข้อความสั่งกำหนดค่ามักอนุญาตให้ชื่อตัวแปรเดิมสามารถมีได้หลายค่าในเวลาต่าง ๆ ในระหว่างที่โปรแกรมทำงาน
ปางห้ามมาร
ประวัติ
หลังจากที่พระพุทธโคตมทรงพิจารณาธรรมในเรือนแก้วแล้ว พระองค์จึงเสด็จไปประทับใต้ต้นไทร ธิดามาร 3 พี่น้อง คือ นางราคา นางตัณหา นางอรดี ได้อาสาผู้เป็นบิดาไปทำลายตบะเดชะของพระพุทธองค์ ด้วยการเนรมิตร่างเป็นสตรีที่สวยงามในวัยต่าง ๆ ตลอดจนแสดงอิตถียาโดยการฟ้อนรำขับร้อง แต่พระพุทธองค์ไม่ทรงเอาพระทัยใส่ กลับขับไล่ธิดามารให้หลีกไป
การกำหนดค่า
สัญกรณ์
ตัวแทนการนำเสนอแบบข้อความโดยสามัญของการกำหนดค่ามักจะใช้เครื่องหมายเท่ากับ "=" และ ":=" รูปแบบทั้งสองนี้เป็นรูปแบบปกติของภาษาโปรแกรมหลายภาษา (เช่นภาษาซี) ซึ่งจัดจำแนกการกำหนดค่าว่าเป็นตัวดำเนินการเติมกลาง
ความเป็นไปได้อย่างอื่นคือเพิ่มลูกศรชี้ข้างซ้ายหรือคำหลักเข้าไป หรือแม้แต่รูปแบบต่างที่สามารถใช้ได้ซึ่งพบเห็นได้น้อยกว่า
ปางห้ามมาร
ประวัติ
และในพรรษาสุดท้ายแห่งพระชนมายุ พญามารได้อาราธนาให้พระพุทธองค์ปรินิพพาน พระพุทธโคตมทำปางห้ามมารและบอกให้พญามารว่า
การกำหนดค่า
สัญกรณ์
บางแพลตฟอร์มก็วางนิพจน์ไว้ทางซ้ายและวางตัวแปรไว้ทางขวา
ปางห้ามมาร
ประวัติ
เมื่อพระพุทธโคตมตรัสห้ามมารแล้ว พญามารจึงตรัสให้รักษาวาจา จากนั้นก็หายตัวไป
การกำหนดค่า
การดำเนินการ
การดำเนินการกำหนดค่าตามความหมายแล้วเป็นการเปลี่ยนแปลงสถานะปัจจุบันของโปรแกรมที่กำลังทำงานอยู่ ดังนั้นการกำหนดค่าจึงขึ้นอยู่กับแนวคิดของตัวแปร ในการกำหนดค่าหนึ่ง ๆ นิพจน์ จะถูกประเมินค่าในสถานะปัจจุบันของโปรแกรม และ ตัวแปร จะถูกกำหนดด้วยค่าที่ประเมินนั้น แทนที่ค่าที่มีอยู่ก่อนหน้าในตัวแปร ตัวอย่างเช่น สมมติให้  เป็นตัวแปรเชิงตัวเลข การกำหนดค่า   หมายถึงการทำให้ข้อมูลของตัวแปร   เพิ่มค่าเป็นสองเท่าหลังจากทำงานข้อความสั่งนี้แล้ว
ต่อไปนี้คือตัวอย่างส่วนหนึ่งของภาษาซี
จากตัวอย่างนี้ ตัวแปร  ประกาศไว้ว่าเป็นจำนวนเต็ม  เมื่อเริ่มแรก จากนั้นจึงกำหนดค่าเป็น 10 สังเกตว่าการประกาศและการกำหนดค่าเกิดขึ้นในข้อความสั่งเดียวกัน บรรทัดที่สอง ตัวแปร   ประกาศเป็นจำนวนจุดลอยตัว  โดยไม่กำหนดค่า บรรทัดถัดไป   ถูกกำหนดค่าใหม่ให้เป็น 23 และท้ายสุด   ถูกกำหนดให้มีค่าเท่ากับ 32.4
ในการดำเนินการกำหนดค่านั้น สิ่งสำคัญคือค่าของ นิพจน์ จะต้องนิยามไว้แล้วเป็นอย่างดี (เป็น rvalue ที่ถูกต้อง) และ ตัวแปร จะต้องแทนด้วยเอนทิตีที่สามารถแก้ไขได้ (เป็น lvalue ที่เปลี่ยนแปลงได้ คือไม่เป็นค่าคงตัว) ในบางภาษาอย่างเช่นภาษาเพิร์ล ไม่จำเป็นต้องประกาศตัวแปรก่อนกำหนดค่าก็ได้
การกำหนดค่าแบบขนาน
ภาษาโปรแกรมบางภาษาเช่น ภาษาอ็อกแคม 2 ภาษาไพทอน ภาษาเพิร์ล ภาษาเรบัล ภาษารูบี วินโดวส์ เพาเวอร์เชลล์ และจาวาสคริปต์ (ตั้งแต่รุ่น 1.7) อนุญาตให้กำหนดค่าตัวแปรหลายตัวแบบขนานได้ (parallel assignment) ด้วยวากยสัมพันธ์คล้ายดังนี้
คำสั่งนี้กำหนดค่า 0 ลงใน  และค่า 1 ลงใน   ในเวลาเดียวกัน ถ้าฝั่งขวามือของการกำหนดค่าเป็นตัวแปรแถวลำดับ คุณลักษณะดังนี้อาจเรียกว่า การขยายลำดับออก (sequence unpacking)
รายการแถวลำดับจะถูกขยายออก ทำให้กำหนดค่า 0 ลงใน  และค่า 1 ลงใน   ได้เช่นกัน รหัสต่อไปนี้เป็นตัวอย่างที่น่าสนใจ
ข้อความสั่งดังกล่าวจะสลับค่าของ  กับ   ส่วนภาษาที่ไม่มีการกำหนดค่าแบบขนาน การสลับค่าอาจต้องเขียนโดยใช้ตัวแปรชั่วคราว   ดังนี้
เนื่องจากข้อความสั่ง  จะส่งผลให้ตัวแปรทั้งสองมีค่าเดียวกันคือค่าเริ่มต้นของ
การกำหนดค่าแบบขนานเริ่มแนะนำในภาษาซีพีแอลเมื่อ พ.ศ. 2506 (ค.ศ. 1963) ในชื่อ การกำหนดค่าพร้อมกัน (simultaneous assignment)
ค่าของการกำหนดค่า
ในภาษาโปรแกรมเชิงนิพจน์ส่วนใหญ่ ข้อความสั่งกำหนดค่าจะคืนค่าเป็นค่าที่ถูกกำหนดนั้น ซึ่งทำให้ข้อความสั่งเช่น  ค่าของ   จะถูกกำหนดให้กับทั้ง   และ   หรืออย่างเช่น   ค่าที่คืนจากฟังก์ชันจะเป็นตัวควบคุมการวนรอบ ในเวลาเดียวกันก็กำหนดค่าที่เหมือนกันให้กับตัวแปรด้วย
ส่วนภาษาโปรแกรมอื่น ค่าที่ส่งคืนจากการกำหนดค่าอาจไม่นิยาม และทำให้ข้อความสั่งเช่นนั้นใช้การไม่ได้ ยกตัวอย่างเช่นภาษาสกีม
ภาษาไพทอนถือว่าการกำหนดค่าไม่ใช่นิพจน์ ดังนั้นมันจึงไม่มีค่าใด ๆ ส่งคืนกลับมา
ในภาษาแฮสเกลล์ ไม่มีการกำหนดค่าให้กับตัวแปร แต่การดำเนินการที่คล้ายกับการกำหนดค่า (เหมือนการกำหนดค่าไปยังเขตข้อมูลของแถวลำดับ หรือเขตข้อมูลของโครงสร้างข้อมูลเปลี่ยนแปลงได้) คือการประเมินค่าเป็นยูนิต ซึ่งเป็นชนิดข้อมูลทั่วไปของนิพจน์ที่ถูกประเมินค่าเพื่อให้เกิดผลข้างเคียงโดยเฉพาะ
การกำหนดค่าปกติกับการกำหนดค่าเชิงเดี่ยว
ในการเขียนโปรแกรมเชิงฟังก์ชัน การกำหนดค่าจะลดความสำคัญลงเพื่อประโยชน์ในการกำหนดค่าเชิงเดี่ยว (single assignment) หรืออาจเรียกว่า การยึดเหนี่ยวกับชื่อ หรือ การกำหนดค่าเริ่มต้น การกำหนดค่าเชิงเดี่ยวต่างจากการกำหนดค่าปกติตรงที่สามารถกำหนดค่าได้เพียงครั้งเดียวเท่านั้น โดยเฉพาะเมื่อตัวแปรถูกสร้างขึ้น นั่นคือไม่สามารถกำหนดค่าใหม่ภายหลัง ค่าที่ถูกตั้งชื่อโดยการกำหนดค่าเชิงเดี่ยวจะไม่ถือว่าเป็นตัวแปร แต่จะเป็นวัตถุเปลี่ยนแปลงไม่ได้
การกำหนดค่าเชิงเดี่ยวเป็นรูปแบบเพียงอย่างเดียวที่มีอยู่สำหรับภาษาโปรแกรมเชิงฟังก์ชันอย่างแท้จริง (purely funtional) เช่นภาษาแฮสเกลล์ ซึ่งไม่มีตัวแปรอย่างภาษาโปรแกรมเชิงคำสั่งอื่น ๆ ภาษาโปรแกรมเชิงฟังก์ชันที่ไม่แท้จริงก็อาจมีทั้งการกำหนดค่าเชิงเดี่ยวและการกำหนดค่าปกติ (แม้ว่าการกำหนดค่าปกติมีที่ใช้น้อยกว่าในภาษาโปรแกรมเชิงคำสั่ง) ตัวอย่างเช่น ในภาษาสกีม การกำหนดค่าเชิงเดี่ยวและการกำหนดค่าปกติสามารถใช้ได้กับตัวแปรทุกตัว หรือในภาษาอ็อบเจกทีฟแคมัล การกำหนดค่าเชิงเดี่ยวใช้กับตัวแปรโดยใช้รูปแบบ  ส่วนการกำหนดค่าปกติซึ่งใช้ตัวดำเนินการ   ใช้กับสมาชิกของแถวลำดับและสายอักขระ เช่นเดียวกับเขตข้อมูลของระเบียนและวัตถุที่ถูกประกาศอย่างชัดเจนว่าให้สามารถเปลี่ยนแปลงได้ (หมายความว่าขนาดความจุของมันสามารถเปลี่ยนแปลงได้หลังจากการประกาศตอนเริ่มต้น)
การกำหนดค่าและภาวะเท่ากัน
โปรแกรมเมอร์ ระดับเริ่มต้นเกิดความสับสนบ่อยครั้งระหว่างการกำหนดค่ากับตัวดำเนินการสัมพันธ์ของภาวะเท่ากัน เนื่องจาก = หมายถึงภาวะเท่ากันในทางคณิตศาสตร์ และถูกใช้เป็นตัวดำเนินการกำหนดค่าในหลายภาษา แต่การกำหนดค่าคือการเปลี่ยนแปลงค่าของตัวแปร ในขณะที่การทดสอบภาวะเท่ากันจะตรวจสอบนิพจน์สองนิพจน์ว่ามีค่าเหมือนกันหรือไม่
ความสับสนเช่นนี้อาจนำไปสู่ความผิดพลาด หากโปรแกรมเมอร์หลงลืมว่ารูปแบบใดถูกต้องเหมาะสม หรือลงรหัสผิดพลาด (เช่นพิมพ์ = แทนที่ตั้งใจให้เป็น ==) เป็นปัญหาปกติสามัญของการเขียนโปรแกรม อาทิในภาษาซี ตัวดำเนินการกำหนดค่าจะคืนค่าเป็นค่าที่กำหนดไปนั้น และสามารถใช้ซ้อนภายในนิพจน์ได้ (แบบเดียวกับฟังก์ชันที่คืนค่าออกมา) ถ้าความตั้งใจคือการเปรียบเทียบค่าสองค่าในเงื่อนไข  การกำหนดค่าในเงื่อนไขอาจถูกตีความหมายว่าเป็นค่า   ซึ่งจะทำให้ข้อความสั่งตามเงื่อนไขทำงาน นำไปสู่พฤติกรรมของโปรแกรมที่ไม่คาดหวัง ตัวประมวลผลของบางภาษาสามารถตรวจจับสถานการณ์เช่นนั้น และแจ้งเตือนโปรแกรมเมอร์เกี่ยวกับความผิดพลาดที่อาจเกิดขึ้นได้
แสงหิรัญ ลูกบ้านใหญ่
แสงหิรัญ ลูกบ้านใหญ่ มีชื่อจริงว่า อดิรัญ จันทร์ทอง เกิดเมื่อวันที่ 12 มิถุนายน พ.ศ. 2523 ที่อำเภอวังวิเศษ จังหวัดตรัง เป็นนักมวยหมัดหนักและมีชื่อเสียงโด่งดังมาก่อนจากการชกมวยไทย ได้แชมป์ถึง 3 รุ่นทั้งสนามมวยเวทีลุมพินี, แชมป์ประเทศไทย และแชมป์เวทีมวยช่อง 7 สี
เด่นบูรพา อ.เอกรินทร์
เด่นบูรพา อ.เอกรินทร์ หรือ สมพงษ์ สุระขันธ์ เป็นชาวจังหวัดปราจีนบุรี เกิดเมื่อ 9 เมษายน พ.ศ. 2527 nสถิติการชก 14 ครั้ง ชนะ 10 (น็อค 6) แพ้ 4
แสงหิรัญ ลูกบ้านใหญ่
เมื่อหันมาชกมวยสากลก็ทำสถิติการชกได้ดี จนได้แชมป์ ABC ทั้งรุ่นแบนตั้มเวทและซูเปอร์แบนตั้มเวท และได้โอกาสขึ้นชกเพื่อคัดตัวไปเป็นผู้ท้าชิงแชมป์โลกในรุ่นซูเปอร์แบนตั้มเวท สภามวยโลก (WBC) กับ นภาพล เกียรติศักดิ์โชคชัย นักมวยชาวไทยด้วยกันเอง แต่ทว่าต้องคลาดคลากันถึง 3 ครั้ง 3 ครา ด้วยครั้งแรกแสงหิรัญต้องผ่าตัดไส้ติ่ง ครั้งที่ 2 นภาพลบาดเจ็บไหล่หลุด และครั้งที่ 3 สภามวยโลก เลื่อนการชกออกไป จนเมื่อวันที่ 20 กันยายน พ.ศ. 2550 ทั้งคู่พบกัน ที่จังหวัดสุพรรณบุรี ผลการชก แสงหิรัญที่ร้างเวทีไปถึง 1 ปีเต็ม ทำได้ดีกว่าในยกต้น ๆ ทำคะแนนนำไปก่อน แต่หลังจากยก 6 ไปแล้ว นภาพลเร่งเครื่องแรงขึ้น ขณะที่แสงหิรัญกลับหมดแรง จนถูกน็อกในยกที่ 10 ชวดแชมป์และเป็นการแพ้ครั้งแรกในชีวิตการชกมวยสากลของแสงหิรัญด้วย แต่ทว่าเมื่อนภาพลขึ้นชิงแชมป์โลกกับ โตชิอากิ นิชิโอกะ แชมป์โลกชาวญี่ปุ่น ในปี พ.ศ. 2551 ก็เป็นฝ่ายแพ้คะแนนไปแบบขาดลอย
และต่อมา แสงหิรัญได้พบกับ อภิสิทธิ์ เค.ที.ยิม ในคู่เอกของรายการศึกมวยไทย 7 สี ซึ่งอภิสิทธิ์เป็นฝ่ายชนะคะแนน ในวันที่ 13 พฤศจิกายน พ.ศ. 2554
ตุ๊กตาหมีถักไหมพรม
ตุ๊กตาหมีถักไหมพรม หรือ อะมิกุรุมิ (จากคำญี่ปุ่นว่า และ  เป็นตุ๊กตาหมี ที่ถักด้วยโครเช และใช้ไหมพรมแบบพิเศษ ที่ทำให้ขนฟู มีเอกลักษณ์ด้วยการที่ไม่เหมือนตุ๊กตาหมีถักไหมพรม แบบทั่วไป นอกจากถักเป็นตุ๊กตาหมีถักไหมพรมแล้วยังสามารถถักเป็นรูปแบบต่าง ๆ ได้อีก เช่น ตุ๊กตาถักพวงกุญแจ ตุ๊กตาถักไหมพรมรับปริญญา เป็นต้น
ปางห้ามสมุทร
ปางห้ามสมุทร เป็นพระพุทธรูปอยู่ในอริยาบถยืน ยกพระหัตถ์ทั้งสองแบบตั้งขึ้นยื่นออกไปข้างหน้าเสมอพระอุระ (อก) เป็นกิริยาห้าม บางแบบเป็นพระทรงเครื่อง มีลักษณะคล้ายกันกับปางห้ามญาติ